kardosdrur/scandi-wiki huggingface dataset:
Aslund Skov

Aslundskoven er en samlebetegnelse for to plantager beliggende i Aalborg Kommune øst for Nørresundby og 2,5 kilometer nord for Vester Hassing. Plantagerne er henholdsvis Vester Aslund Plantage og Øster Aslund Plantage, og de er navngivet efter gårdene Vester Aslund og Øster Aslund. Skovområdets primære ejere er Aalborg Kommune, Vester Aslund og Øster Aslund.

Skovområdet er en del af et større sammenhængende naturområde, der har rekreativ og kulturhistorisk betydning. I skovområdet findes 41 fortidsminder, der er markeret, heriblandt Hellighøje. Endvidere er der en lang række markerede stier, der bruges af motionister osv., lige som der findes en lejrplads med shelters i en nedlagt grusgrav i den vestlige del af skoven.

I undergrunden under skovområdet findes et betydningsfuldt drikkevandsreservoir. 

I 2008 diskuterede byrådet i Aalborg Kommune muligheden for at sælge kommunens andel af skovområdet, men da et flertal viste sig at være imod, blev ideen taget af bordet igen.

Fodnoter

Ekstern henvisning 
Aslund Skov-området , hals.odeum.com, 22. juni 2004

Statsskove i Danmark
Naturområder i Aalborg Kommune
Vester Hassing
Sotra

Sotra eller Store Sotra er en ø i Hordaland fylke i Norge; Sotra ligger vest for Bergen. Den er 246 km² stor og har 27.000 indbyggere og ligger i Øygarden kommune. I folkemunde bruges betegnelsen Sotra også om øerne Bildøy og Litlesotra. 

Sotra har broforbindelse med fastlandet via Bildøyna og Litlasotra til Bergenshalvøen  (Rv. 555). Folketallet er øget efter at fastlandsforbindelsen blev etableret i 1971. Broer fører fra Sotra nordover til Øygarden (Fv. 561) og til øerne i henholdsvis vest (Fv. 569/210/208) og den tidligere  Sund kommune i sydvest (Fv. 555/200).

En dansk omskriving – Sartor – har tidligere været i brug, men bruges nu kun af enkelte firmaer på Sotra (Sartor Storsenter, Sartor Maskin AS og Sartor Skytterlag)

Liatårnet er med 341 moh. det høeste bjerg på Sotra. Et andet bjerg er Gardafjellet på 112 moh.

Galleri

Kilder og henvisninger 

Øer i Vestland
Fjell
Øygarden
David Riddell

David Riddell (født i Elgin, Skotland, 31. januar 1960) er en dirigent bosat i Randers, Danmark. Uddannet ved The University of St. Andrews, The University of Edinburgh og Guildhall School of Music and Drama i London. Har dirigeret de fleste danske symfoniorkestre og har arbejdet ved bl.a. Aarhus Sommeropera og Den Jyske Opera. Har siden 1989 været kunstnerisk leder af Aarhus Sommeropera og siden 1993 chefdirigent og musikchef for Randers Kammerorkester. I Storbritannien har Riddell optrådt med bl.a. The Northern Sinfonia, English Touring Opera, Scottish Opera og The Garden Venture (Royal Opera, Covent Garden), og han har ligeledes dirigeret i Estland, Frankrig, Island, Norge, Rusland, Sverige og Tyskland.

Riddell har indspillet flere cd'er med Randers Kammerorkester, og han har foretaget en række indspilninger i den omfattende Lumbye-produktion med Tivolis Symfoniorkester.

Riddell har optrådt med danske og udenlandske musikere, deriblandt tenoren José Carreras, fløjtenisten Sir James Galway, sopranen Barbara Hendricks, sangeren Povl Dissing, guitaristen Kaare Norge og violinisten Kim Sjøgren.

Riddell er aktiv som komponist og arrangør, og han har undervist på The University of St. Andrews, Guildhall School of Music and Drama, Det Kongelige Danske Musikkonservatorium, Operaakademiet og Nordjysk Musikkonservatorium.

Eksterne henvisninger 
 Randers Kammerorkesters hjemmeside 
 Aarhus Sommeroperas hjemmeside 
 Tivoli Artists' Conductors: David Riddell
 Nordjysk Musikkonservatorium: David Riddell 

Dirigenter fra Storbritannien
Dirigenter fra Danmark
Komponister fra Storbritannien
Komponister fra Skotland
Komponister fra Danmark
Hellighøje

Hellighøje er en række gravhøje fra oldtiden, der er beliggende i den sydlige del af Aslund Skov i Vendsyssel på et bakkedrag. Højene er op til 46 m.o.h.

Sæbybanen passerede forbi ved Vester Hassing ca. 2 kilometer syd for Hellighøje, hvor der findes et 3. ordens postament.

Danmarks historie
Vester Hassing
Gravhøje i Danmark
Lystbåd

En lystbåd er et fartøj, der bruges til rekreative formål, fortrinsvis til mindre grupper af personer. De største luksusyachter kan være helt op til 160 m, men også langt mindre fartøjer kan bruges som lystbåde. Lystbåde anvendes til lystsejlads, dvs. kapsejlads og tursejlads.
Ejerne er ofte medlemmer af en sejlklub og har plads til båden i en lystbådehavn.

Historie 
Lystbåde bygges i egnede materialer, så som træ, glasfiber (plast), aluminium og cement. De første lystbåde var bygget som unika og tilhørte velhavende mennesker. Den amerikanske skonnert "America" fra New York Yacht Club er en legende. Den var konstrueret radikalt anderledes end andre både hvad angår skrog og rig, og den sejlede mod og vandt over dens engelske konkurrenter i 1851, hvorefter den lagde navn til "America's Cup".
Nu er hovedparten af lystbåde bygget som typebåde og der findes både i alle prisklasser.

Sejlbåde 

Der findes nu et stort udvalg af typebåde bygget som sejlbåde, f.eks:
 Nordisk Folkebåd fra 1942 blev konstrueret efter en konkurrence med formålet at skabe en båd der var sødygtig, egnet til langtur og kapsejlads, billig og nem at bygge. Den er langkølet og forsynet med én mast med bermudarig.
 Spidsgattere blev konstrueret i træ i samme periode som folkebåd.
 Knarr og Drage er klassiske sejlbåde fra samme periode som folkebåd.
 Maxi er en svensk serie af typebåde konstrueret af Pelle Petterson og bygget i glasfiber fra årene ca. 1970 til i dag.

Sejlbåde kan have påhængsmotor eller indenbordsmotor, men er bygget til at sejle for sejl uden motor.

Motorbåde 
Motorbåde har ikke sejl og sejler udelukkende for motor. Besværet med mast og sejl undgås, og skroget kan udformes til høj fart uden vægt i kølen. Det giver mulighed for stor plads i sammenligning med en sejlbåd.
Der findes hybrider der kaldes motorsejlere.

Tømmerflåder 
Gør det selv – byg en tømmerflåde. Enklere kan det ikke gøres. Tømmerflåder er især velegnede til at sejle ned ad en å eller flod.

Eksterne henvisninger 

 Nordisk Folkebåd.

Skibstyper
Både
Hobby
Lystsejlads
Hans Rahlff

Hans Frederik Theodor Rahlff (30. juli 1897 i Esbjerg – 22. februar 1975 i København) var en dansk funktionalistisk arkitekt.

Hans Rahlff var søn af grosserer Henry Theodor Rahlff og Eliza Kristina Rødgaard. Han blev student, blev forberedt til Akademiet af Helvig Kinch og C.V. Aagaard og gik på Bygmesterskolen 1915-17. Han gik på Kunstakademiets Arkitektskole 1918-24 og tog afgang 1926. Han var undervejs ansat hos Holger Rasmussen og havde egen tegnestue fra 1930.

Han fik K.A. Larssens legat 1922 og var på rejser i Italien og Tunis 1920 og mange gange i Frankrig, Italien, Spanien, Portugal, Tyskland, Østrig og Norden. Han udstillede på Charlottenborg Forårsudstilling 1954.

Hans Rahlff var ansvarlig for mange af tidens industri- og erhvervsbygninger, som han tegnede i kompromisløs funktionalisme. Hans hovedværk, Jaguar House på Frederiksberg for bilimportørfirmaet Vilh. Nellemann A/S, er trods præmiering nedrevet. Bygningen var med sine båndvinduer, hvide facader og industrielle æstetik en af de første gennemført modernistiske erhvervsbygninger i Danmark. Siden blev Rahlff konsulent for Bang & Olufsen, da dette firma skulle til at bygge ud i Struer.

Rahlff blev gift første gang 11. august 1927 i Vive Præstegård, Hadsund med korrespondent Else Tuxen Bjerg-Nielsen (navnet med bindestreg fra 11. maj 1926), (21. august 1905 i Pedersker – 13. marts 1996), datter af sognepræst Peter Bjerg Nielsen og Jenny Frederikke Tuxen. Han blev gift anden gang 3. september 1950 med cand.mag. Karen Kirstine Schumacher (10. juni 1917 i Hellerup – 7. februar 1995), datter af købmand Johannes Schumacher og Nielsine Johanne Marie Nielsen. Han blev gift tredje gang 1963 med lærer Lone Kirkegaard, men ægteskabet blev opløst 1973.

Værker 
 Bygning for firmaet Poul Rutzou & Co., Farimagsvej 16, Næstved (1926)
 Villa på Høegsmindevej, Gentofte
 Villa på Rosenstandsvej, Gentofte
 Villa Rygårds alle 48, 2900 Hellerup
 Villa på Frugtparken 12, Vangede, 2820 Gentofte
 Rødstensvilla, Strandvejen 21, Skodsborg
 Jaguar House (kontor-, lager- og servicebygning for Vilh. Nellemann A/S), Vodroffsvej 55-57, Frederiksberg (1938, præmieret af Frederiksberg Kommune 1940, nedrevet 1991)
 Tilbygning til forberedelsesskole i Roskilde, Dronning Margrethes Vej 6 (1940, oprindeligt 1914 af Holger Rasmussen)
 Bilsamlefabrik for DOMI A/S, Søndre Ringvej 35, Glostrup (1946, delvis nedbrændt og genopbygget ca. 1953)
 Fabriksanlæg for American Tobacco Co., nu Skandinavisk Tobakskompagni, Tobaksvejen 4, Søborg (1949-50, præmieret af Gladsaxe Kommune 1954)
 Ombygning for F.S. Bülow & Co., Toldbodvej 6, København (1950)
 Villa for fabrikant H.J. Jacobsen, Skodsborg Strandvej 21, Skodsborg (1950'erne, vinduer ændret)
 Administrationsbygning for Bang & Olufsen, Struer (1963)
 Bygningsanlæg for Danske Pelsauktioner, nu Copenhagen Fur, Langagervej 60, Glostrup (1962-66)

Kilder 
 
 Bolette Bramsen & Claus M. Smidt, Strandvejen her og nu. Bind 2, København: Politikens Forlag 2009, s. 20. 

Arkitekter fra Danmark
Danskere i 1900-tallet
Modernistiske arkitekter
Personer fra Esbjerg
Rødding

Rødding er en fiskeslægt og navnet på flere byer i Danmark:
 Rødding (Vejen Kommune) – en bebyggelse og et ejerlav i Rødding Sogn, Vejen Kommune
 Rødding (Viborg Kommune) – en bebyggelse og et ejerlav i Rødding Sogn, Viborg Kommune
 Rødding (Skive Kommune) – en bebyggelse og et ejerlav i Rødding Sogn – Skive Kommune – multi 1
 Rødding (Herning Kommune) – en bebyggelse og et ejerlav i Vildbjerg Sogn, Herning Kommune

 Røddinge – En mindre bebyggelse / landsby i Damsholte Sogn
 Røddinger - arter i fiskeslægten rødding

Se også 
 Rødding Herred – gammelt herred med navn efter Rødding i nuværende Skive Kommune
 Rødding Højskole – folkehøjskole i Vejen Kommune
 Rødding Kommune – tidligere kommune, siden 2007 en del af Vejen Kommune
 Rødding Sogn – navn på tre forskellige sogne i Danmark
Shia LaBeouf

Shia Saide LaBeouf (født 11. juni 1986) er en amerikansk skuespiller. Han har bl.a. medvirket i filmene Transformers, Indiana Jones og Krystalkraniets Kongerige, Lawless og Disturbia.

Filmografi 
 The Peanut Butter Falcon (2019)

Eksterne henvisninger

Fodnoter 

Skuespillere fra USA
Jøder fra USA
Personer fra Los Angeles
Stephen Jay Gould

Stephen Jay Gould (født 10. september 1941 i Queens, New York City, død 20. maj 2002) var en amerikansk palæontolog. Han var desuden blandt sin generations mest indflydelsesrige og læste populærvidenskabelige forfattere. 

Gould studerede ved Antioch College i hjembyen New York og blev senere doktor i palæontologi fra Columbia University. I 1973 blev han professor i evolutions- og udviklingsbiologi ved Harvard University, hvor han bl.a. specialiserede sig i udvikling og artsdannelse hos fossile landsnegle. Han var desuden tilknyttet American Museum of Natural History i New York. I sine sidste leveår underviste han i biologi og evolution ved New York University. 

Hans største bidrag til videnskaben var hans teori om afbrudte ligevægte (punctuated equilibrium), som han udviklede sammen med Niles Eldredge i 1972. Teorien hævder, at evolutionen er kendetegnet ved lange perioder af evolutionær stabilitet, som senere afbrydes punktvist af evolutionære fremskridt. Teorien var omstridt og stod i kontrast til gradualismen, der indebærer at evolutionær forandring sker gennem løbende. 

Stephen Jay Gould bidrog desuden til evolutionsteorien. Han var imod kreationisme og foreslog at videnskab og religion skulle opfattes som to særskilte felter, der ikke overlappede hinanden. 

Fra 1974 til 2001 skrev Gould 300 essays i tidsskriftet Natural History, der udgives af American Museum of Natural History. Essaysene er desuden løbende udgivet i bogform. Han modtog flere priser for sine evner til at formidle indviklede emner i et let forståeligt sprog.

Bibliografi 
 Mismeasure of Man (1981)
 Små Fisk, Store Fisk  (1989)
 Forunderlige Liv (1991)
 The Structure of Evolutionary Theory'' (2002)

Biologer fra USA
Faglitterære forfattere fra USA
Palæontologer
Ansatte ved Harvard University
Videnskabsformidlere
Personer fra New York City
Jøder fra USA
Thomas Lipton

Sir Thomas Johnstone Lipton (10. maj 1848 i Glasgow – 2. oktober 1931 i London) var en skotsk erhvervsmand og yachtsejler. Han grundlagde temærket Lipton og var den mest vedholdende deltager i yachtturneringen America's Cup.

I 1870 etablerede han sin første butik i Glasgow – kaldet Lipton's Market. Den blev en succes, og hurtigt skabte Lipton en kæde af butikker, først i Glasgow, siden i resten af Skotland og til sidst i hele Storbritannien. Mens Lipton udvidede sit imperium faldt prisen på te og efterspørgslen voksede hos hans kunder. Det fik ham til at gå ind i tebranchen i 1888, hvor antallet af butikker havde passeret 300. Fra starten undgik han de traditionelle handels- og distributionskanaler for at kunne sælge teen til en pris, som arbejderklassen kunne betale. Han skabte i disse år Lipton-mærket og købte teplantager i Ceylon (nuværende Sri Lanka) og Indien. Førstnænvte besøgte han selv i begyndelsen af 1890'erne. Lipton-teen blev solgt både i Europa og USA. Det produceres i dag af den multinationale koncern Unilever.

Han blev i 1898 slået til ridder (Royal Victorian Order), og i 1902 blev han baronet. I årene 1899-1930 deltog Thomas Lipton i America's Cup med bådene Shamrock I-V, der til dato er de største kapsejladsbåde, der nogensinde er bygget.

Eksterne henvisninger 

 Lipton's historie (engelsk) 

Erhvervsfolk fra Storbritannien
Sejlsportsfolk fra Storbritannien
Personer fra Glasgow
Frimurere fra Skotland
Saltlakrids

Saltlakrids, eller salmiaklakrids er en variant af lakrids, der indeholder en relativ stor mængde ammoniumklorid (NH4Cl, "salmiak") udover lakridsrodsekstrakt, sukker, og stivelse eller gummi arabikum, der normalt udgør lakrids. Ammoniumklorid har en krydret smag, der svagt kan sammenlignes med smagen af natriumklorid (køkkensalt). Saltlakrids indeholder dog ikke natriumklorid.

Selvom visse typer normal lakrids sommetider indeholder ammoniumklorid, indeholder saltlakrids op til 8 procent ammoniumklorid. Desuden er den salte smag typisk mindre sløret af et højere sukkerindhold i forhold til almindelig lakrids. 

Saltlakrids er næsten altid enten sort eller mørkebrunt og kan variere fra meget blødt til meget hårdt, der kan være skørt. Andre brugte farver er hvid og forskellige nuancer af gråt. Vegetabilsk kul bruges som madfarve i dette slik.

Etymologi 
Det latinske ord for ammoniumklorid er sal ammoniacum. 

På finsk kaldes slikket normalt for salmiakki, selvom dette også kan referere til andre produkter indeholdende ammoniumklorid. Betegnelserne salmiakkimakeinen (salmiakslik) eller salmiakkilakritsi (salmiaklakrids) bruges også til tider. Rent ammoniumklorid kan betegnes med raakasalmiakki (raaka = rå) hvis det er nødvendigt.

På svensk, dansk og norsk kaldes slikket som regel salmiaklakrits, salmiaklakrids, og salmiakklakris, hvor salmiak(k) refererer til indholdet af ammoniumklorid.

Nationale varianter 
Saltlakrids er populær i Norden, såvel som i Nordtyskland, Holland og i Baltikum. I Holland og i Norden kaldes det saltlakrids:  salmiakk/saltlakris (norsk), Salmiak/Salzlakritz (tysk), salmiakdrop (hollandsk), saltlakrids (dansk), sāļā lakrica (lettisk), salmiak/saltlakrits (svensk), soolane lagrits (estisk) og saltlakkrís (islandsk).

Finland 
I Finland var Salmiakki oprindeligt et varemærke tilhørende Fazer, men blev hurtigt et degenereret varemærke meget lig nylon. Den almindelige form for finsk salmiakkislik er en sort diamantformet lozenge. Denne form er så populær, at man på finsk også bruger ordet "salmiakki" om formen i stedet for selve slikket. For eksempel kaldes gradtegnet for en student reserveofficer i de forsvarsstyrker for en "salmiakki"s på grund af dets karakteristiske form. Dog bruges der, specielt i andre lande, også andre former på slikket. 

Finsk salmiakki af mærket Halva består af sukker, glykosesirup, modifiseret kartoffelstivelse, vand, gelatine, ammoniumklorid, aromaer (lakridsekstrakt), farve (E153), overfladebehandlingsmidler (E907, E901). De er formet som diamanter med en sidelængde på 17 mm, længderne på diagonalerne er 18 og 28 mm, og tykkelsen er 7-8 mm.

Nederlandene 
På hollandsk henviser betegnelsen salmiakdrop normalt til saltlakrids med en høj koncentration af ammoniumklorid, hvorimod zoute drop (salt lakrids) indeholder almindeligt (køkken)salt. I Holland er det også muligt at købe pulverbaseret slik kaldet salmiak, der findes i søde og salte varianter.

Kildehenvisninger

Bøger

Eksterne henvisninger 
 Det Finske Salmiakki Forbund

Lakrids
Fazer

Fazer () er en af de største selskaber i den finske fødevareindustri.

Virksomheden blev oprindelig grundlagt af Karl Fazer i 1891, som et "Fransk-russisk konditori" i Helsinki. I dag har det mere end 10.000 ansatte i Finland, såvel som i Sverige, Norge, Danmark, Baltikum, Storbritannien og Rusland.

Fazers produktion er opdelt i fire store områder:
 Fazer Amica, en kæde af kantiner
 Fazer bakeries, produktion af forskellige brød
 Candyking, shop-inshop pick 'n' mix koncept
 Fazer Café, en kæde af caféer. Fazer hovedcaféen er på Kluuvikatu i Helsinki.

Specielt Fazers klassiske chokolade (Fazerin Sininen maitosuklaa) er berømt i hele Finland, og den blå farve på omslaget bruges af Fazer som et symbol for hele produktserien.

Fazer har købt en del andre firmaer, deriblandt finske Chymos og danske Perelly. Slikafdelingen blev fusioneret med dens danske konkurrent Cloëtta i 2000, og skiftede navn til Cloetta Fazer, denne fusion varede dog kun til 2008 da de to mærker igen blev opsplittet tilbage til to separate mærker.. Senere blev Fazer Keksit (der laver kiks) solgt til Danone, og blev omdøbt til LU Suomi.

Mærker 
 Pihlaja (1895)
 Mignon (1896)
 Kiss-Kiss (1897)
 Fazer Liqueur Fills (1900)
 Finlandia (1902)
 Wiener nougat (1904)
 Tokyo (1908, tidligere kendt som Geisha)
 Vihreät kuulat (1908, tidligere kendt som Päärynäkuulat)
 Orange (1910, tidligere kendt som Appelsiini)
 Islanti (1910)
 Da-Capo (1916)
 Taloussuklaa (1917)
 Eucalyptus (1919)
 Fazer Blue (1922)
 Lakta (1926)
 Laku-Pekka (1927)
 Avec (1929, tidligere kendt som Ranskalaiset pastillit)
 Fazerin Parhain -makeissekoitus (1935)
 Tosca (1936)
 Dumle (1945 i Sverige, 1985 i Finland)
 Pax (1947–1991, genoptaget produktion i 2007)
 Marianne (1949, by Chymos)
 Rex (1950)
 Fazerina (1953)
 Amerikan pastillit (1953)
 Jim (1958)
 Fami (1960–1986, genoptaget produktion i 2007)
 Pantteri (1961, by Chymos)
 Kina (1961)
 Geisha (1962)
 Suffeli (1966)
 Omar (1966, by Chymos)
 Fazermint (1969)
 Merkkari (1973)
 Kismet (1974)
 Tyrkisk Peber (1977)
 Pätkis (1978)

Referencer

Eksterne henvininger 
 Fazer hjemmeside 
 Karl Fazer mælkechokolade 
 Cloetta Fazer hjemmeside 

Etableret i 1891
Fødevarevirksomheder fra Finland
Konglomerater fra Finland
Detailvirksomheder fra Finland
Konfekturevirksomheder
Dueholm (ø)

Dueholm er en lille ubeboet ø og en af de ti små øer liggende i Nakskov Fjord.

Dueholm, som er et vildtreservat, er lukket for færdsel i perioden 15. marts til 15. juli. Øen er en vigtig lokalitet for flere ynglende vadefugle og terner. 

Øer i Danmark
Lolland Kommunes geografi
Vildtreservater i Danmark
French Open-mesterskabet i herresingle 2009

Herresingleturneringen ved French Open 2009 er den 108. herresingleturnering ved French Open i tennis. Forsvarende mester er Rafael Nadal, som i 2008 vandt titlen for fjerde gang i træk.

Rafael Nadals sejr i anden runde over Tejmuraz Gabasjvili var spanierens 30. sejr i træk i turneringen, og han slog dermed Chris Everts rekord på 29 sejre i træk ved French Open, som blev sat i perioden 1974-81.

Spillere

Hovedturnering 

Hovedturneringen har deltagelse af 128 spillere. Heraf havde 104 spillere kvalificeret sig i kraft af deres ranglisteplacering pr. 13. april 2009, seksten spillere havde spillet sig gennem kvalifikationen (markeret med Q nedenfor), mens otte spillere havde modtaget et wildcard (WC). Efterfølgende meldte to spillere afbud, og de blev erstattet af to lucky losere fra kvalifikationen (LL).

Rangeringerne i tabellen ovenfor er angivet på baggrund af ATP's verdensrangliste pr. 18. maj 2009, som ligeledes er den rangliste, der er anvendt til seedning af spillerne.

Resultater

Ottendedelsfinaler, kvartfinaler, semifinaler og finale

Første, anden og tredje runde

Øverste fjerdedel

Anden fjerdedel

Tredje fjerdedel

Nederste fjerdedel

Se også 
 French Open-mesterskabet i damesingle 2009
 French Open-mesterskabet i herredouble 2009
 French Open-mesterskabet i damedouble 2009
 French Open-mesterskabet i mixed double 2009

Kilder / eksterne henvisninger 
 French Open    

Herresingle 2009
2009
ATP Tour 2009
French Open-mesterskabet i damesingle 2009

Damesingleturneringen ved French Open 2009 er den 102. damesingleturnering ved French Open i tennis.

Resultater

Ottendedelsfinaler, kvartfinaler, semifinaler og finale

Første, anden og tredje runde

Øverste fjerdedel

Anden fjerdedel

Tredje fjerdedel

Nederste fjerdedel

Se også 
 French Open 2009 (herresingle)
 French Open 2009 (herredouble)
 French Open 2009 (damedouble)
 French Open 2009 (mixed double)

Kilder / eksterne henvisninger 
 French Open    

Damesingle 2009
2009
WTA Tour 2009
Forretningsdrevet samfundsansvar

Virksomheders samfundsansvar – eller Corporate Social Responsibility (CSR) – er et internationalt fænomen, hvor virksomheder tager sociale og miljømæssige hensyn. Når indsatsen hænger sammen med forretningen, kan samfundsansvar skabe værdi for virksomheden, også kaldet forretningsdrevet samfundsansvar. Det handler med andre ord om at fokusere sin indsats, så den passer ind i virksomhedens øvrige aktiviteter, udfordringer og markedsrelationer. Hvis indsatsen er forretningsdrevet og supplerer virksomhedens kerneforretning, så kan det være med til at styrke virksomhedens konkurrenceevne og indtjening. 

En virksomhed tager samfundsansvar, når den fx:

 stiller krav til leverandører om at overholde menneskerettigheder, arbejdstagerrettigheder, og samarbejder med leverandører om at forbedre sociale og miljømæssige forhold
 arbejder med miljø- og klimaledelse 
 arbejder for at forbedre medarbejderforhold og arbejdsmiljø
 udvikler nye produkter eller ydelser, der indeholder en social eller miljømæssig dimension

I praksis handler forretningsdrevet samfundsansvar om at arbejde strategisk med samfundsansvar og sikre gennemførelse, styring og ledelse af indsatsen. Det handler også om, at virksomheden kommunikerer aktivt om sin indsats til kunder, forbrugere, interesseorganisationer m.v.

Læs også 
 CSR
 Redegørelse for samfundsansvar for større virksomheder

Eksterne links 
 Samfundsansvar.dk  Erhvervs- og Selskabsstyrelsens portal om CSR
 Blog på Samfundsansvar.dk  Blog med aktuelle indlæg fra skribenter fra bl.a. erhvervsliv, organisationer og forskningsverdenen
 Regeringens handlingsplan for virksomheders samfundsansvar, maj 2008 

Etik
Strategisk ledelse
Miljø og samfund
Virksomhedsstrategi
Erhvervsliv
Skiveren (Øster Hassing Sogn)

Skiveren er et autoriseret stednavn for en bebyggelse og et vandareal beliggende ved nordsiden af Limfjorden i Øster Hassing Sogn i Vendsyssel. Området består af en gård, strandenge og agerjord og et fjordareal, der benyttes som rekreativt område for indbyggerne i Gandrup (3 km. nord) og i Vester Hassing (5 km. nordvest). 

Ved Skiveren er der offentlig adgang til Limfjorden. Der er mulighed for at have Båd, fiske, svømme eller overnatte i shelter.

Se også
 Øster Hassing Sogn

Lokaliteter i Aalborg Kommune
Redegørelse for samfundsansvar for større virksomheder

I forbindelse med en ændring af årsregnskabsloven fra december 2008 skal store danske virksomheder fra 2009 redegøre om deres samfundsansvar (CSR) i forbindelse med ledelsesrapporten i deres årsregnskab. Erhvervs- og Selskabsstyrelsen har udarbejdet en vejledning til redegørelsen.

Eksterne links 
 Den endelige ændring af årsregnskabsloven Retsinformation.dk
 Redegørelse for samfundsansvar  Praktisk vejledning og inspiration på Samfundsansvar.dk
 Mere om lovkravet  Samfundsansvar.dk

Virksomhedsstrategi
Erhvervsliv i Danmark
Etik
Strategisk ledelse